**Kedves Gyerekek!**

Készítettem egy összefoglalót a melléknevekhez. Kérlek, ezt másoljátok be a füzetbe. Ha ezzel készen vagytok, kérlek, nézzétek meg az összefoglaló végén található linkeket. Remélem, nem okoz gondot. Itt gyakorló feladatokat, magyarázatokat találtok.

Lesz egy Prezi feladatsor. Ezt a füzetbe kell megoldani. Nem kell visszaküldeni a füzetfotót, hanem a múlt heti gyakorlathoz hasonlóan anya vagy apa küldjön nekem egy mondatot, amelyben igazolja a feladat elvégzését.

Az utolsó egy **Redmenta** link. Itt elméletileg egy feladatsort találtok, amit meg kell oldani. Ezt szeretném értékelni. A feladat elvégzésére péntek 18 óráig van lehetőségetek. Akárhányszor próbálkozhattok. 30 percig van nyitva a link, utána ismét be kell lépni. Az eredményeiteket én látni fogom (ha jól dolgoztam, jól állítottam be mindent). Ha az oldalon a feladatsor direktcímét kérik, az a következő: **Vass 6. a,b melléknevek**.

Elnézést kérek a 6. c-től, beállítás után vettem észre a tévedésemet. Remélem, ennek ellenére is sikerülni fog.

Első belépéskor regisztrálni kell, kérjétek szüleitek segítségét. Keressetek rá: **Redmenta**.

Mindenkinek jó munkát kívánok!

**A melléknév**

**Fogalma:**

-          A **melléknév** tulajdonságot, minőséget, hovatartozást jelölő szófaj.

**Kérdőszavai:**

-          Milyen? Melyik? Miféle? Mekkora?

**Fajtái:**

**A melléknevek különböző tulajdonságokat fejeznek ki:**

1

.)    Külső tulajdonság

*nagy, széles, zöld*

*2.)* Belső tulajdonság

*becsületes, szerény, bátor*

3.)    Minőség

*silány, kitűnő, kiváló*

4.)    Állapot

*beteg, egészséges*

5.)    Valamivel való ellátottság

*erős, neves, színes*

6.)    Valaminek a hiánya

*színtelen, névtelen*

7.)    Mérték

*nagydarab, talpalatnyi*

8.)    Helyzet

*külső, belső*

9.)    Valahová tartozás

*falusi, városi, magyar*

**A melléknév fokozása**

*Fok fokjel*

**a)      alapfok ~~O~~ (nincs)**

*nagy, okos, ügyes, fehér*

**b)     középfok -bb**

*nagyobb, okosabb, ügyesebb, fehérebb*

**c)      felsőfok leg- -bb**

*legnagyobb, legokosabb, legügyesebb, legfehérebb*

**A melléknév helyesírása**

1.)    A melléknevek végén az -ú, -ű mindig hosszú (kivétel nincs).

*szomorú, keserű, gömbölyű, savanyú, homorú, domború*

2.)    Az -s végű melléknevek toldalékos alakjában is csak egy -s betűt írunk.

*okos = oko****s****abb, oko****s****an,*

*kedves = kedve****s****ebb, kedve****s****en*

*helyes = helye****s****ebb, helye****s****en*

**A tulajdonnévből képzett melléknevek**

**A/ SZEMÉLYNÉV**

**1.)   egyelemű személynév**

-          **képző: -i, -s, -ista, -izmus**

*móriczi, mikszátos, marxista, leninizmus*

**2.)   többelemű személynév**

-          **képző: -i, -s,**

*Széchenyi István-i, Csokonai Vitéz Mihály-os,*

**B/ ÁLLATNÉV**

1.)    Megegyezik a személynév helyesírásával

**C/ FÖLDRAJZI NÉV**

**1.)   Egyelemű vagy egybeírt földrajzi nevek**

-          **mindig kisbetűvel kezdjük**

*európai, magyarországi, tatabányai*

**2.)   Kötőjellel írt földrajzi nevek**

**a)      Közszói előtaggal**

-          a kötőjelet meg­hagy­juk, és kisbetű­vel kezdjük

*arany-pataki, kopasz-hegyi, velencei-tavi,*

*holt-tiszai, nyugat-dunántúli*

**b)     Tulajdonnévi előtaggal**

-          a kötőjelet meghagyjuk, a tulajdonnevet nagybetűvel kezdjük

*Galla-pataki, Balaton-felvidéki, Margit-szigeti*

**3.)   Külön írt földrajzi nevek**

a)      Az alkotó tagokat kisbetűvel kezdjük, csak a tulajdonnévi (vagy annak tekintett) elemeket hagyjuk meg nagybetűsnek

-         **Államnevek**

*magyar köztársasági, amerikai, egyesült államokbeli,*

*San Marino köztársasági*

-         **Államrészek neve:** *megye, járás, városkörnyék, bán­ság, grófság, terület*

*tatabányai kistérségi, budai járási*

*Komárom-Esztegom megyei,*

-         **közterületek neve:** *út, utca, tér, körtér,**sugárút, köz, lépcső, fasor, lakótelep, lejtő, liget, rakpart, sor, sétány, udvar, átjáró, park, híd*

**A közterület neve mindig nagybetűs marad!**

*Vadász utcai, Fő téri,*

-         **A földrajzi köznevek, ha magyarázó céllal kapcsoljuk a tulajdonnévhez**megtartjuk a különírást, s a kezdőbetűk változatlanul maradnak

*Balaton tavi, Duna folyói, Mátra hegyi, Erzsébet hídi*

**D/ CSILLAGNÉV**

1.)    Megegyezik a földrajzi név helyesírásával

**E/ INTÉZMÉNYNÉV**

1.)   A tulajdonnévi vagy az azzal egyenértékű tag(ok) nagy kezdőbetűjét meg­tartjuk, a köznévi elem(ek)et pedig kisbetűvel kezdve írjuk.

*magyar tudományos akadémiai,*

*Madách színházi, Dózsa György általános iskolai,*

**F/ FOLYÓIRATOK ÉS MŰVEK CÍME**

1.)   A képzőt a címek változatlan formájához mindig kötőjellel kapcsoljuk

*Magyar Hírlap-beli, Nemzeti Sport-beli, Élet és Irodalom-féle, Piac és Profit-szerű, PC Guru-beli*

**G/ MÁRKANÉV**

1.)   Megegyezik a személynevek helyesírásával

**H/ KITÜNTETÉSEK ÉS DÍJAK NEVE**

1.)   A *díj, érem, emlékérem gyűrű* stb. szavakat az előtte álló tulajdonnévhez kötőjellel kapcsoljuk, és melléknévként is ugyanúgy írjuk.

*Nobel-díjas, Karinthy-gyűrűs, Ady-emlékérmes*

2.)   Több köznévből álló díj nevében minden szót külön írunk, és kisbetűvel kezdünk.

*állami díjas, akadémiai aranyérmes, magyar érdemrendes*

<https://learningapps.org/4169098>

<https://wordwall.net/hu/resource/467164/nyelvtan/sz%C3%B3fajok-f%C5%91n%C3%A9v-mell%C3%A9kn%C3%A9v-ige>

<https://prezi.com/dan_xvpde2gl/melleknev-gyakorlas/>

<https://www.youtube.com/watch?v=rut5Qi6bIwI>

**A feladatsor, amiről beszéltem:**

<https://redmenta.com/Vass+6.+a%2Cb+mell%C3%A9knevek>